שמי יאנס ברינסטיאן, אבל מכנים אותי ג'ב. אני המפתח הראשי של מיינקראפט
כאן ב-mojang.com. אני חושב שהייתי בן 11 או אולי 12, ואז התחלתי לתכנת
כי רציתי ליצור משחקים. אחד מהחברים של אבי סיפר לי שכדי ליצור משחקים,
צריך ללמוד איך לתכנת. ככה התחלתי.
אני אוהב לעצב ולהבין את הארכיטקטורה של כל מיני דברים. זה מה שאני אוהב במיינקראפט.
בשעה הקרובה תלמדו את העקרונות של מדעי המחשב באמצעות תכנות של אלכס או סטיב
לנוע בעולם מדומה של מיינקראפט. לרוב תכנות מתבצע באמצעות פקודות טקסט,
אך היום נשתמש ב"בלוקלי", מערכת המשתמשת בבלוקים שאפשר לגרור ולשחרר
כדי לכתוב תוכניות. מתחת לפני השטח אתם בעצם יוצרים קוד בשפה שנקראת ג'אווה-סקריפט.
העקרונות שתלמדו הם אלו שמתכנתים משתמשים בהם מדי יום, והם הבסיס למדעי המחשב.
כאן ב"מוג'אנג", אנו משתמשים באותם עקרונות כדי לפתח את מיינקראפט.
לפני שתתחילו, אתם צריכים לבחור דמות. אני אבחר באלכס. בואו נבנה קוד
לתוכנית שתסייע לה לזוז על גבי המסך. המסך שלכם מחולק לשלושה חלקים עיקריים.
בצד שמאל נמצא אזור המשחקים של מיינקראפט, שם התוכנית שלכם תרוץ.
ההוראות לכל שלב נמצאות מתחת לאזור זה. האזור האמצעי הוא ארגז הכלים, ושם כל בלוק
הוא פקודה שמכוונת את הפעולות של אלכס. השטח הלבן מימין
נקרא "סביבת העבודה", ושם נבנה את התוכנית שלנו. אם נגרור את הבלוק "זוז קדימה"
לסביבת העבודה שלנו ואז נלחץ על "הרץ", מה יקרה? אלכס תזוז צעד אחד קדימה.
ומה יקרה אם נרצה לעשות משהו לאחר מכן?
אנחנו יכולים להוסיף עוד בלוק לתוכנית. אני אוסיף את הבלוק "פנה ימינה"
ואגרור אותו אל מתחת לבלוק "זוז קדימה" עד להופעת הקו הכתום. ואז אשחרר את הבלוק
ושני הבלוקים יתאחדו. כאשר נלחץ על "הרץ" שוב,
אלכס תבצע את הפקודות שהכנו, מהעליונה לתחתונה, בסביבת העבודה.
אם תרצו למחוק בלוק, פשוט גררו אותו בחזרה לארגז הכלים. כדי לבטל את השינויים
ולחזור למצב ההתחלה של השלב, תוכלו ללחוץ על הכפתור "התחל שוב" שבקצה הימני העליון
של סביבת העבודה. עוד דבר אחד, רואים את המשולשים הקטנים על הבלוקים של הכיוונים?
בכל פעם שתראו אותם, דעו שאתם יכולים לבחור באפשרות אחרת.
בואו נתחיל לקודד!